3. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Δ5/10381/771  της 8/13 Απρ. 1964 (ΦΕΚ Β' 134)  Περί τροποποιήσεως, συμπληρώσεως και κωδικοποιήσεως των υπ’ αριθ. Δ5/28452/62 και Δ5/18475/1271/63 υπουργικών αποφάσεων των αναφερομένων εις την ρύθμισιν θεμάτων σχετιζομένων με την διάθεσιν των καταστημάτων των ανεγειρομένων κατ’ εφαρμογήν του Ν.Δ. 4176/61 «περί κυρώσεως της υπ’ αριθ. 111/61 πράξεως του Υπουργικού Συμβουλίου περί στεγάσεως των παραπηγματούχων των πόλεων Αθηνών - Πειραιώς και Θεσσαλονίκης". Έχοντες υπ’ όψει: 1)Τας διατάξεις του άρθρ. 12 του υπ’ αριθ. 692/61 Β.Δ/τος "περί κωδικοποιήσεως των διατάξεων του Ν.Δ. 4176/61 των αναφερομένων εις την στέγασιν παραπηγματούχων οικογενειών των πόλεων Αθηνών - Πειραιώς και Θεσσαλονίκης". 2)Τας εις εκτέλεσιν των εν προηγουμένη παραγράφω μνημονευομένων διατάξεων εκδοθείσας υπ’ αριθ. Δ5/28452/62 και Δ5/18475/1271/63 ημετέρας αποφάσεις αναφερομένας εις την ρύθμισιν θεμάτων σχετιζομένων με την διάθεσιν των ανεγειρομένων καταστημάτων κατ’ εφαρμογήν του Ν.Δ. 4176/61. 3)Την ανάγκην τροποποιήσεως και συμπληρώσεως των ως άνω αποφάσεων ημών δια την προσαρμογήν ενίων διατάξεων αυτών προς τα, κατά την εφαρμογήν αυτής, προκύψαντα. 4.Την σύμφωνον γνώμην του Κεντρικού Συμβουλίου Στεγάσεως ληφθείσαν κατά την υπ’ αριθ. 4556/17.3.64 και 4558/31.3.64 συνεδρίας αυτού, αποφασίζομεν: Τροποποιούντες, συμπληρούντες και κωδικοποιούντες τας υπ’ αριθ. Δ5/28452/62 (ΦΕΚ 375/24.10.62τεύχος Β') και Δ5/18475/1271/63 (ΦΕΚ 324/26.7.63τεύχος Β') ημετέρας αποφάσεις, ορίζομεν όπως η παραχώρησις ή μίσθωσις ή εκποίησις των κατ’ εφαρμογήν του υπ’ αριθ. 692/61 Β.Δ/τος "περί κωδικοποιή σεως κλπ." δημιουργουμένων καταστημάτων εις  τους   ανεγειρομένους   κατ’ εφαρμογήν  του   ως  άνω Σελ. 373 Στέγαση Παραπηγματούχων 35.Ζ.γ.2-3 Β.Δ/τος οικισμούς διέπηται, όσον αφορά το τίμημα, το μίσθωμα, τους όρους, προϋποθέσεις κλπ., υπό των κάτωθι κανόνων: Παραχώρησις καταστημάτων εις δικαιούχους κατά κυριότητα Άρθρ.1.-1.Το τίμημα των κατ’ εφαρμογήν του άρθρ. 12 του υπ’ αριθ. 692/61 Β.Δ/τος παραχωρουμένων καταστημάτων εις παραπηγματούχους προσφυγικάς οικογενείας, δικαιουμένας αστικής αποκαταστάσεως κατά τας βασικάς διατάξεις της κειμένης νομοθεσίας, τας ασκούσας το επάγγελμά των αποδεδειγμένως προ της ισχύος του Νόμ. 2797/54 αποκλειστικώς εις τους περιλαμβανομένους εις το πρόγραμμα Συνοικισμούς εκ παραπηγμάτων, ορίζεται το προβλεπόμενον υπό των διατάξεων της παρ. 3 του άρθρ. 13 του υπ’ αριθ. 330/1960 Β.Δ/τος. 2.Προκαταβολή δια την κατά το άρθρ. 11 (παρ. 1) του υπ’ αριθ. 330/1960 Β.Δ/τος αποδοχήν της παραχωρήσεως ορίζεται το 1/2 του εκ 2% επί της αξίας του ακίνητου ποσοστού υπέρ Υ.Δ.Α.Π.Σ. 3.Η είσπραξις και εξόφλησις του τιμήματος ενεργείται κατά τας διατάξεις του άρθρ. 28 του υπ’ αριθ. 330/1960 Β.Δ/τος ως και επί οικημάτων. 4.Ως προς τους περιορισμούς και τας απαγορεύσεις, ισχύουν και επί των καταστημάτων αι διατάξεις του άρθρ. 21 του υπ’ αριθ. 330/1960 Β.Δ/τος ως και επί οικημάτων. 5.Επί των μεταβιβάσεων των καταστημάτων τούτων, έχει εφαρμογήν η υπ’ αριθ. Δ5/23889/62 (ΦΕΚ 348/1.10.62) απόφασις ημών "περί καθορισμού των υποχρεώσεων των καθισταμένων κυρίων κρατικών ακινήτων κλπ.". Μίσθωσις καταστημάτων Άρθρ.2.-1.Εν περιπτώσει μισθώσεως καταστήματος εις επαγγελματίαν παραπηγματούχον ασκούντα επάγγελμα εντός συνοικισμού περιλαμβανομένου εις το πρόγραμμα στεγάσεως αποδεδειγμένως προ της ισχύος του Ν.Δ. 2797/1954 ή μισθώσεως καταστήματος δια πλειοδοτικού διαγωνισμού, η σχετική σύμβασις υπογράφεται μεταξύ του προϊσταμένου της οικείας Ε.Υ.Σ. και του μισθωτού. 2.Το κατ’ επάγγελμα είδος, ως και ο αριθμός των κατ’ είδος καταστημάτων, καθορίζεται μετά πρότασιν του Προϊσταμένου της οικείας Ε.Υ.Σ. δι’ αποφάσεως του Υπουργού Κοιν. Προνοίας, αποφαινομένου μετά γνώμην του Κεντρικού Συμβουλίου Στεγάσεως. 3.Η αναγνώρισις των παραπηγματούχων επαγγελματιών ως δικαιούχων μισθώσεως καταστημάτων ενεργείται δι’ αποφάσεως ημών δια τα καταστήματα τα κείμενα εν τη περιοχή της τέως Διοικήσεως Πρωτευούσης ή του Νομάρχου Θεσσαλονίκης, προκειμένου περί της περιοχής Θεσσαλονίκης, εκδιδομένης μετά σύμφωνον γνώμην της οικείας Επιτροπής Στεγάσεως. Σελ. 374 4.Εν η περιπτώσει, οι δικαιούχοι μισθώσεως επαγγελματίαι παραπηγματούχοι ως ανωτέρω, είναι περισσότεροι των προς μίσθωσιν καταστημάτων, η αρμοδία Επιτροπή Στεγάσεως προκρίνει μεταξύ αυτών δια την μίσθωσιν τους επί μακρότερον χρόνον ασκούντας το επάγγελμά των είτε εν τω Συνοικισμώ είτε και εκτός αυτού, ως και τους προστατεύοντας περισσότερα μέλη της οικογενείας των. 5.Προκειμένης μισθώσεως καταστημάτων δια δημοσίου πλειοδοτικού διαγωνισμού τούτον προκηρύσσει ο Διευθυντής της οικείας Ειδικής Υπηρεσίας Στεγάσεως (Ε.Υ.Σ.). Περίληψις της προκηρύξεως του διαγωνισμού εν η θα περιλαμβάνωνται οι εν τη επομένη παρ. 6 διαλαμβανόμενοι όροι υφ’ ους θα τελή η μίσθωσις δημοσιεύηται δις, 10 ημέρας προ της ημερομηνίας διενεργείας του διαγωνισμού εις δύο τουλάχιστον ημερησίας εφημερίδας, δαπάναις των αναδειχθησομένων μισθωτών. Ο διαγωνισμός ούτος ενεργηθήσεται ενώπιον Επιτροπής συνιστωμένης δι’ αποφάσεως ημών δια τα καταστήματα τα κείμενα εν τη περιοχή της τέως Διοικήσεως Πρωτευούσης ή του Νομάρχου Θεσσαλονίκης προκειμένου περί της περιοχής Θεσσαλονίκης και αποτελουμένης εκ του οικείου Οικονομικού Εφόρου, ενός Τεχνικού Υπαλλήλου και ενός διοικητικού τοιούτου. Το αποτέλεσμα του διαγωνισμού εγκρίνεται μετά γνώμην της οικείας επιτροπής στεγάσεως δι’ αποφάσεως ημών ή του Νομάρχου Θεσσαλονίκης, αναλόγως της περιφερείας εις ην κείται το προς μίσθωσιν κατάστημα κατά τας διακρίσεις του προηγουμένου εδαφίου. Εν η περιπτώσει το αποτέλεσμα του διαγωνισμού ήθελε κριθή ασύμφορον διατάσσεται επαναληπτικός διαγωνισμός, όστις ενεργείται παρά της ιδίας επιτροπής κατά την προδιαγραφείσαν διαδικασίαν. Περί του συμφέροντος ή μη των προσφερομένων μισθωμάτων παρά των τελευταίων πλειοδοτών, δέον όπως ποιείται ρητή μνεία τόσον εν τη πρακτικώ της επιτροπής διενεργείας του διαγωνισμού, όσον και εν τω τοιούτω της Επιτροπής Στεγάσεως. 6.Το μίσθωμα των επί μισθώσει παραχωρουμένων καταστημάτων εις δικαιούχους επαγγελματίας παραπηγματούχους καθορίζεται δι’ αποφάσεως του Υπουργείου Κοινωνικής Προνοίας δια τα καταστήματα τα κείμενα εν τη περιοχή της τέως Διοικήσεως Πρωτευούσης ή του Νομάρχου Θεσσαλονίκης προκειμένου περί της περιοχής Θεσσαλονίκης, μετά σύμφωνον γνώμην της οικείας Επιτροπής Στεγάσεως. Κατά τον αυτόν ως άνω τρόπον καθορίζεται το μίσθωμα εκκινήσεως δια τα δια δημοπρασίας εκμισθούμενα καταστήματα. 35.Ζ.γ.3 Στέγαση Παραπηγματούχων 7.Η μίσθωσις αύτη θα τελή υπό τας κάτωθι προϋποθέσεις: α)Η χρονική διάρκεια της μισθώσεως δεν δύναται να είναι μεγαλύτερα της πενταετίας. Η ανανέωσις ταύτης δια μίαν εισέτι διετίαν αποτελεί υποχρέωσιν της υπηρεσίας εφ’ όσον ο μισθωτής δηλώση τούτο εγγράφως προ εξαμήνου από της λήξεως της μισθώσεως. β)Το μίσθωμα θα καταβάλληται ή κατά τρίμηνον (την 1ην εκάστου τριμήνου) ή κατά μήνα (την 1ην εκάστου μηνός). γ)Απαγορεύεται η καθ’ οιονδήποτε τρόπον υπεκμίσθωσις ολική ή μερική ή πρόσληψις συνεταίρου άνευ αδείας του Προϊσταμένου της οικείας Ε.Υ.Σ. αποφαινομένου μετά σύμφωνον γνώμην της Ειδικής Επιτροπής Στεγάσεως. δ)Μεταβολή της δια της αρχικής συμβάσεως ορισθείσης επαγγελματικής χρήσεως δεν δύναται επ’ ουδενί λόγω να γίνη άνευ αδείας παρεχομένης δι’ αποφάσεως του Υπουργού Κοιν. Προνοίας, αποφαινομένου μετά πρότασιν του Διευθυντού της οικείας Ε.Υ.Σ, και γνώμην του Κεντρικού Συμβουλίου Στεγάσεως. ε)Ο μισθωτής υποχρεούται όπως, τηρή τον υφιστάμενον κανονισμόν λειτουργίας των πολυκατοικιών και τον γενικώτερον κανονισμόν του οικισμού και επιτρέπη εις τα εντεταλμένα όργανα της υπηρεσίας, ίνα επιθεωρούν το μίσθιον και γενικώς την κανονικήν εκτέλεσιν των όρων της συμβάσεως. Κατά το διάστημα της μισθώσεως ο μισθωτής οφείλει να τηρή το μίσθιον εις καλήν κατάστασιν και εις ανάλογον με τον προορισμόν του καταστήματος ευπρεπισμόν (χρωματισμόν, καθαριότητα, φωτισμόν κλπ.). ς)Ο μισθωτής ευθύνεται δια την αποκατάστασιν πάσης ζημίας επερχόμενης εις το μίσθιον κατά την διάρκειαν της μισθώσεως πέραν της εκ της συνήθους και κανονικής χρήσεως δικαιολογημένης τοιαύτης. ζ)Εις το τέλος της μισθώσεως οφείλει ο μισθωτής να παραδώση το μίσθιον εις ην κατάστασιν το παρέλαβεν, τυχόν δε βελτιώσεις τούτου παραμένουν εις όφελος του εκμισθωτού. η)Εν περιπτώσει εκποιήσεως του μισθίου βάσει των διατάξεων του άρθρ. 12 του υπ’ αριθ. 692/61 Β.Δ/τος και της παρούσης, ο αγοραστής υποχρεούται να διατηρήση τον μισθωτήν μέχρι της λήξεως της μισθωτηρίου συμβάσεως, με το αυτό μίσθωμα. θ)Δια της μισθωτικής συμβάσεως καταβάλλεται εγγύησις, ποσόν ίσον προς έν μίσθωμα. Η εγγύησις αύτη παρακατατίθεται εις το Ταμείον Παρακαταθηκών και Δανείων, εντός προθεσμίας τασσομένης υπό της υπηρεσίας. Η εγγύησις καταπίπτει, εις βάρος του μισθωτού δια πάσαν ζημίαν ή ως ποινική ρήτρα υποχρεούσα τούτον εκ της συμβάσεως. Εν τη περιπτώσει ταύτη ο μισθωτής αντικαθιστά ή συμπληροί το ποσόν της εγγυήσεως εντός 15 ημερών από της ημερομηνίας καθ’ ην καλείται εγγράφως προς τούτο υπό της υπηρεσίας. Η εγγύησις επιστρέφεται επί τη λήξει της μισθώσεως και μετά διαπίστωσιν της καλής εκτελέσεως της συμβάσεως. 8.Δια την εις πρώτον βαθμόν ερμηνείαν των μισθωτικών τούτων συμβάσεων αρμοδία ορίζεται η οικεία Επιτροπή Στεγάσεως. 9.Δια της μισθωτικής συμβάσεως ορίζονται ποινικαί ρήτραι εις βάρος του μισθωτού επί παραβάσεων διαπιστουμένων υπό της οικείας Επιτροπής Στεγάσεως. 10.Η χρονική διάρκεια μισθώσεως αρτοποιείου απαιτούντος σοβαράν δαπάνην του μισθωτού δι’ εγκατάστασιν μηχανημάτων κλπ. δύναται να ορίζηται μέχρι δεκαετίας. Οι ειδικώτεροι όροι της τοιαύτης μισθώσεως εγκρινόμενοι υπό της οικείας Επιτροπής Στεγάσεως (ως ο χρόνος ενάρξεως, τύπος και σύστημα μηχανημάτων και λοιπών λειτουργικών εγκαταστάσεων) θα ρυθμίζωνται δια προκηρύξεως δημοσίου διαγωνισμού, περίληψις της οποίας θα δημοσιεύηται δαπάναις του τελικού μισθωτού εις δύο τουλάχιστον ημερησίας εφημερίδας. Εις των όρων τούτων θα είναι, ότι ο μισθωτής αρτοποιός άμα τη λήξει της μισθώσεως δεν δύναται να παραλάβη ουδέν πέραν των κινουμένων εγκαταστάσεων και εργαλείων, τα οποία δεν θα είναι συνηνωμένα μετά του κτιριακού συγκροτήματος του αρτοποιείου. 11.Η μίσθωσις κινηματογράφων θα ενεργήται βάσει ειδικών όρων οριζομένων παρ’ ημών μετά γνώμην του Κεντρικού Συμβουλίου Στεγάσεως. Μεταξύ των συστημάτων της μισθώσεως ταύτης συμπεριλαμβάνεται και η βάσει σχεδίων της Υπηρεσίας Οικισμού ανέγερσις υπό του μισθωτού του κτιρίου. Εν τοιαύτη περιπτώσει ο χρόνος μισθώσεως δύναται να είναι μακράς διαρκείας, το δε μίσθωμα δύναται να είναι και ποσοστόν επί των εισπράξεων. 12.Επαγγελματίαι παραπηγματούχοι αναγνωρισθέντες δικαιούχοι μισθώσεως καταστημάτων, μη προσερχόμενοι εντός της τασσομένης αυτοίς υπό της οικείας Ε.Υ.Σ. τακτής προθεσμίας, ήτις δεν δύναται να είναι μεγαλυτέρα των 30 ημερών, δια την υπογραφήν των μισθωτικών συμβάσεων κηρύσσονται έκπτωτοι του αναγνωρισθέντος αυτοίς δικαιώματος μισθώσεως δι’ αποφάσεως ημών, δια τα καταστήματα τα κείμενα εν τη περιοχή της τέως Διοικήσεως Πρωτευούσης ή του Νομάρχου Θεσσαλονίκης προκειμένου περί της περιοχής Θεσσαλονίκης, μετά σύμφωνον γνώμην της οικείας Επιτροπής Στεγάσεως, τα δε προοριζόμενα δι’ αυτούς καταστήματα διατίθενται περαιτέρω δια πλειοδοτικού διαγωνισμού κατά τα ανωτέρω καθοριζόμενα. Σελ. 375 Στέγαση Παραπηγματούχων 35.Ζ.γ.3 Μίσθωσις καταστημάτων δια Δημόσια Γραφεία Άρθρ.3.-1.Η μίσθωσις καταστημάτων δια την λειτουργίαν υπηρεσιών του Δημοσίου ή κοινής ωφελείας οργανισμών (Ταχυδρομείων, ΟΤΕ, κλπ), ενεργείται βάσει του όγκου εκάστου καταστήματος μετά γνώμην της Ειδικής Επιτροπής Στεγάσεως εγκρινομένης παρ’ ημών, δια τα καταστήματα τα κείμενα εν τη περιοχή της τέως Διοικήσεως Πρωτευούσης ή του Νομάρχου Θεσσαλονίκης προκειμένου περί της περιοχής Θεσσαλονίκης. 2.Τ’ ανεγερθέντα γραφεία εις την αγοράν του οικισμού Φοίνικος, ως και τυχόν ανεγερθησόμενα τοιαύτα εις ετέρους οικισμούς, διατίθενται κατ’ αρχήν επί μισθώσει δια την λειτουργίαν υπηρεσιών ως εν τη προηγουμένη παραγράφω. Τυχόν υπολειπόμενα γραφεία δύνανται να διατίθενται επί μισθώσει εις ανεγνωρισμένα Σωματεία κατά τα εν τη ιδία ως άνω παραγράφω οριζόμενα προτιμωμένων των εξ αυτών επιδιωκόντων κοινωνικούς σκοπούς, ως και δια την λειτουργίαν διαφόρων επαγγελμάτων ασκουμένων κατά προτίμησιν υπό επαγγελματιών, οίτινες είχον τας προϋποθέσεις δια την μίσθωσιν καταστημάτων, πλην το είδος του υπό αυτών ασκουμένου επαγγέλματος δεν εκρίθη αναγκαίον προς λειτουργίαν εις τα καταστήματα της αγοράς, ων το είδος κλπ. καθορίζεται κατά τα εν άρθρ. 2 παρ. 2 της παρούσης οριζόμενα. Εκποίησις καταστημάτων Άρθρ.4.-1.Βάσει των διατάξεων του άρθρ. 12 του υπ’ αριθ. 692/1961 Β.Δ/τος προβλεπομένη εκποίησις ενός ή πλειόνων καταστημάτων επιτρέπεται κατόπιν ειδικής εγκρίσεως ημών παρεχομένης μετά γνώμην του Κεντρικού Συμβουλίου Στεγάσεως μετά ητιολογημένην πρότασιν, της οικείας Επιτροπής Στεγάσεως. Εν τοιαύτη περιπτώσει η εκποίησις ενεργείται δια δημοσίου πλειοδοτικού διαγωνισμού και βάσει όρων οριζομένων παρά της οικείας Επιτροπής Στεγάσεως. Μεταξύ πλειοδοτών προσφερόντων την αυτήν τιμήν προτιμώνται οι επί μισθώσει εγκατεστημένοι εις τα εκποιούμενα καταστήματα. 2.Ειδικώς η δια δημοσίου διαγωνισμού εκποίησις κινηματογράφων επιτρέπεται κατόπιν ειδικής εγκρίσεως ημών παρεχομένης μετά γνώμην του Κεντρικού Συμβουλίου Στεγάσεως είτε μετά την αποπεράτωσιν είτε προ της ενάρξεως ανεγέρσεως αυτών είτε κατά το στάδιον της ανεγέρσεως των, εφ’ όσον τούτο ήθελεν κριθή συμφέρον δια το δημόσιον, βάσει όρων οριζομένων δι’ αποφάσεως ημών μετά σύμφωνον γνώμην του αυτού ως άνω Συμβουλίου. Το επιτευχθησόμενον τίμημα, δύναται να ορισθή δια της προκηρύξεως ότι εξοφλείται άμα τη υπογραφή του Συμβολαίου ή δια εξαμηνιαίων εντόκων δόσεων. Σελ. 376 Καταβολή μισθωμάτων Άρθρ.5.-1.Το μίσθωμα εν περιπτώσει μισθώσεως ή το τίμημα εν περιπτώσει εκποιήσεως δια δημοσίου διαγωνισμού, καταβάλλονται εις το οικείον Δημόσιον Ταμείον υπέρ του Τ.Α.Π.Α.Π., βάσει εντολής του Προϊσταμένου της οικείας Υπηρεσίας. 2.Επί μισθώσεων εις πάσαν περίπτωσιν παραβάσεως όρου της συμβάσεως ή καθυστερήσεως της καταβολής του μισθώματος, ο Προϊστάμενος της οικείας Ε.Υ.Σ. μεριμνά δια την βάσει του Νόμ. ΒΧΗ΄ έξωσιν του καθυστερούντος μισθωτού, μέσω του Γραφείου του οικείου Νομικού Συμβούλου. 3.Πάσαι αι δαπαναι αι σχετιζόμεναι με τα δικαιώματα του συμβολαιογράφου ή την καταβολήν φόρων Δημοσίου ή χαρτοσήμων ή ενσήμων, βαρύνουν τον μισθωτήν ή εν περιπτώσει εκποιήσεως τον αγοραστήν. 4.Εις το τέλος εκάστου έτους εκάστη Ειδική Υπηρεσία Στεγάσεως βάσει των στοιχείων των δοθέντων εντολών προς πληρωμήν τιμημάτων μισθωμάτων και των προσκομιζομένων αυτή υπό των ενδιαφερομένων αποδείξεων του οικείου Δημοσίου Ταμείου, υποβάλλει εις το Υπουργείον Κοινωνικής Προνοίας (Διεύθυνσιν Δ5) αναλυτικήν και συγκεντρωτικήν κατάστασιν πραγματοποιηθέντων ετησίων εσόδων. Βάσει τούτων δύναται ο Υπουργός Κοινωνικής Προνοίας μετά γνώμην του Κεντρικού Συμβουλίου Στεγάσεως και δια το μέχρι του τέλους της οικονομικής χρήσεως του έτους 1966 χρονικόν διάστημα να διαθέτη ποσοστόν μέχρι του 1/2 των πραγματοποιουμένων ως άνω εσόδων δι’ έργα καθαριότητος, ευπρεπισμού και γενικής βελτιώσεως του οικείου οικισμού. Η παρούσα δημοσιευθήτω δια της Εφημερίδος της Κυβερνήσεως. 35.Ζ.γ.3 Στέγαση Παραπηγματούχων

[Source: greek_legal_code_raptarchis | Tokens: 13519]